Document ID: 32011R0115

РЕГЛАМЕНТ (ЕС) № 115/2011 НА КОМИСИЯТА
от 2 февруари 2011 година
за изменение на Регламент (ЕО) № 748/2009 относно списъка на операторите на въздухоплавателни средства, които са извършвали авиационна дейност, включена в списъка от приложение I към Директива 2003/87/ЕО на Европейския парламент и на Съвета към 1 януари 2006 г. или след това, като за всеки оператор на въздухоплавателни средства се посочва администриращата държава-членка
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 2003/87/ЕО на Европейския парламент и на Съвета от 13 октомври 2003 г. за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (1), и по-специално член 18а, параграф 3, буква а) от нея,
като има предвид, че:
(1)
Директива 2008/101/ЕО на Европейския парламент и на Съвета (2) измени Директива 2003/87/ЕО с цел включване на авиационните дейности в схемата за търговия с квоти за емисии на парникови газове в рамките на Европейския съюз.
(2)
С Регламент (ЕО) № 748/2009 на Комисията (3) се установява списък на операторите на въздухоплавателни средства, които са извършвали авиационна дейност по смисъла на приложение I към Директива № 2003/87/ЕО към 1 януари 2006 г. или след това.
(3)
Списъкът цели да намали административните тежести за операторите, като дава информация коя държава-членка за кой оператор на въздухоплавателни средства отговаря, като по този начин всеки оператор на въздухоплавателни средства знае от коя държава-членка е регулиран, а всяка държава-членка е наясно кои оператори да регулира.
(4)
Включването в схемата за търговия с квоти за емисии на Съюза зависи от извършването на авиационна дейност съгласно приложение I към Директива 2003/87/ЕО, а не зависи от включването в списъка на оператори на въздухоплавателни средства, установен от Комисията въз основа на член 18а, параграф 3 от директивата.
(5)
Известен брой оператори на въздухоплавателни средства наемат дружества за управление или за предоставяне на услуги, за да подават планове за полети и да заплащат аеронавигационните такси от тяхно име. Поради това обозначението по Международната организация за гражданско въздухоплаване (ИКАО) за дружеството за управление или за предоставяне на услуги често се появява в плана на полетите, въпреки че тези дружества може да не са оператори на въздухоплавателни средства. Най-добрият начин за идентифициране на оператор на въздухоплавателни средства или притежател на въздухоплавателни средства е наличието на обозначение по ИКАО или регистрационен знак в плана на полетите и затова често не е възможно да се идентифицира със сигурност съответният оператор, освен ако той не предостави на Евроконтрол декларация за авиационния парк, съдържаща данни за въздухоплавателните средства, които използва. При установяването на актуализирания списък на операторите на въздухоплавателни средства Комисията е взела предвид декларациите за парка на въздухоплавателни средства, предоставени от операторите и дружествата за управление и предоставяне на услуги. Известен брой регистрационни знаци на дружества за управление и предоставяне на услуги и въздухоплавателни средства обаче са включени в актуализирания списък, тъй като необходимата информация не е била предоставена.
(6)
Следователно Регламент (ЕО) № 748/2009 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 748/2009 се заменя с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 февруари 2011 година.

Labels: 13
8
3
18